Vartijat
Sarjakuvan tarina kertoo entisistä naamiosankareista, joista osa jatkaa edelleen toimintaansa valtion tai oman oikeutuksen nojalla, ja osa on vetäytynyt eläkkeelle. Kun Koomikko-niminen naamiosankari surmataan New Yorkissa, Rorschach-niminen sankari alkaa tutkia tapausta ja luo teorian ”naamiotappajasta”, joka jahtaa entisiä supersankareita. Paljastuu, että Koomikko on päässyt selville juonesta, jonka on tarkoitus muuttaa maailmaa. Kun Tohtori Manhattan -niminen, ainoa varsinaisia supervoimia omaava sankari pakenee Marsiin, Neuvostoliitto alkaa uhitella Yhdysvalloille, ja maailma ajautuu ydinsodan partaalle.
Vartiosto valmiina palvelukseen
Kirjan päähenkilö on Ankh-Morporkin vartioston korpraali Porkkana, joka on saanut ylennyksen ja johtaa vartioston alokkaita. Koska vartiostossa kannatetaan tasa-arvoa, uusien alokkaiden joukko on varsin kirjava: mukana ovat muiden muassa peikko ja kääpiö. Yllättäen Porkkanan eteen tulee alokkaiden kouluttamista ja kaupungin järjestyksen valvontaa suurempi haaste. Ikivanha asiakirja paljastaa, että Ankh-Morpork on itse asiassa kuningaskunta.